Aden chuisho tantiash ubitedi natiec tabadsho isashien Esus:
Natienda.
Ubi dayun uaquid nec,
quequin Nuquin Papa tantiata.
Adembidi tantiaquin ubitsen tantiaquiota.
Cun Pan shubu yacno quënë dadpenquioshëcquid tsucustiapimbo iquendac.
Adquidpenquio icsho mibi aden chienquio ictsiambi.
Adquid tantiaquin:
Ubi tantiaquido ubëdi tabadmendambi,
quequin chiombi.
Adquid iquec,
quiash ubia nidshun:
Ubi tantiaquido nëmbo tabadmetiad,
quequin Cun Pa chiendambi.
Adashic ubi yacno ubëdi tabadmenuen mibitedi bednuec chouaindabi.
Ubi nidan ubi nidacno nidte mibitedishun tantiec,
quepondash Esus.
Adsho tantiashun Tomasën:
¿Mitsimbo nide,
Icbo?
Podquied tantienquio iquembique.
En ubitedi chui,
capondash.
Adoaquien Esusën:
Nuquin Papa yacno nidte tantiamequidquio nebi.
Nuquin Papan Chiaiduidtsëqui chiec muesambo nebi.
Adquid icnuc ubiuidtsëqui tantiash Nuquin Papa yacno tabadendac.
Ubi caic:
Nuquin Papan Mado nec,
quequin ubi tantiaquin mibitedishun Cun Patsen tantiendac.
Nëbi abipadquid ubi icsho issun Cun Pambo isacbimbuen ubi isquimbi mibitedishun tantiec,
quepondash Esus.
Adshobien Uedipen:
Nuquin Papa ubitedi isme,
Icbo.
Nuquin Papa iste bunebique.
Aid isash ubitedi bëdambo ictsiabi,
capondash.
Adoaquien Esusën:
¿Tantienquioda ique,
Uedipe?
Iuec mibëd tabadobi.
¿Mimbi isacmaidtabi nedi?
Nuquin Papapadquidquiobidi nebi,
quesho ubi isquin:
Adquiobidien Aton Papa iquec,
quequin Cun Patsen mimbi tantiendac,
quequin mibi chiombi.
¿Atotsi queshumbini:
Nuquin Papa ubitedi isme,
cai?
Cun Pa padquidquiobidi yec aidbëd abentsëc yacbimbuecquid nebi,
ubi quesho tantiash:
Ai,
abimbo caic ¿quenquioda icco?
Umbi tantiacpaden chienquio iccombi.
Cun Pan chiaidquio chiequini nioc.
Adembidi ambembi nabanenquio iccombi.
Ubëd tëshnanenquio icquin cun Pan ambi tantiaid namiaquimbi nabanoc.
Cun Papadquidquio nebi,
ubi quesho tantiashun:
Aton papabëd abentsëc yacbimbuecquid nec,
quequin ubi tantiata.
Umbi chiaid tantiatiapimbo icquimbi umbi nadatiambocquin dadpen nabambuedquio tantiaquin:
Ai,
adquid nec,
quequin ubi tantiata.
Tantia.
Mibitedi abimbo chuinu.
Cun Pa yacno ubi nidan umbi nabocpadombuen ubi tantiaquidontsen nadatiambocquin udictsëc nabanendac.
Ubi tantiaquido mibitedishun:
Ubi nashunta,
Icbo,
quesho tantiashun ambi chiacpadombuen nashunendambi.
Nuquin Papa bëdamboshë iquec,
camenuen
ubi tantiaquidën chiacpadombuen nashunendambi,
quepondash Esus abëd icquido chiec.